Sterftes kan as gevolg van natuurlike of onnatuurlike oorsake wees en die prosedures wat gevolg moet word, verskil effens. Hier is 'n paar riglyne wat u kan help.
Die uitreiking van die BI 1663 - Notice of Death- word deur die hospitaalpersoneel gereël en deur die begrafnisondernemer ontvang.
Indien die oorledene in die hospitaal opgeneem is as gevolg van 'n ongeluk, bv. motorongeluk, van trappe af val, ens. en oorlede is na 'n tydperk (dag/e, maand/e of jaar/e), of ‘n persoon tydens 'n operasie afsterf terwyl hy/sy nog onder verdowing is, of nie weer sy/haar bewussyn herwin nie, word dit as onnatuurlike oorsake beskou. Wanneer 'n sterfte voorkom as gevolg van 'n epileptiese aanval (selfs al is die oorledene onder die mediese behandeling vir epilepsie), word dit ook as onnatuurlike oorsake beskou.
Indien die oorledene veras word, moet u die begrafnisondernemer in kennis stel sodat hulle die nodige reëlings kan tref vir die voltooiing van die dokumentasie.
Onthou asseblief om die oorledene, sowel as die persoon wat verantwoordelik is vir die identifikasie se ID-boek/kaart saam te neem.
Om 'n begrafnis te reël, is nie ‘n maklike taak nie. Ons by die GBA bied 'n uiters hoë en toegewyde diens vir die gesin en hul geliefde. Ons sal u inlig oor al u opsies, keuses en u tegemoetkom met u wense en die van die oorledene.